stanford-oval/wikipedia huggingface dataset:
הליכון (מכשיר כושר)

הליכון כושר לבדיקת ארגומטריה משנת 1980
הליכון או מסילת כושר, היא מכשיר המשמש לאימון בהליכה או בריצה מבלי להזדקק למרחב פתוח גדול. מכשירים אלה הם ציוד מקובל בחדרי כושר באגף המכשירים האירוביים.
להליכון הכושר מנוע חשמלי או גלגל תנופה המניעים לולאה של יריעה גמישה. הליכון כושר חשמלי היא למעשה מסוע המהווה קטע של מדרכה נעה, חלקו העליון של המשטח נע אחורנית כדי לאפשר למתאמן ללכת או לרוץ במהירות נגדית השווה לו. הפעילות הגופנית שמתבצעת באמצעות ההליכון היא אירובית, כלומר מפעילה תהליך הפקת אנרגיה העושה שימוש בחמצן מהאוויר על ידי נשימה מוגברת. להבדיל מהאימון במכשירי הכוח שמחזק ומעבה את השרירים, האימון בהליכון משפר את כושר הסבולת לב-ריאה.
הפעילות על המסילה מפעילה שלושה גורמי מאמץ:
מהירות - רוב ההליכונים מסוגלים להגיע עד למהירות 20 קמ"ש (קילומטר אחד בשלוש דקות).
שיפוע - למכשיר מערכת חשמלית המאפשרת את הרמת המשטח לשיפוע של 20% (זווית של 11.5°).
משך - לרוב מומלץ להתאמן על המכשיר עד שעה. גם תוכניות האימון המתוכנתות לא עולות על שעה.
יתרון האימון באמצעות הליכון הכושר להבדיל מריצה בעיר או בחיק הטבע הוא בטיחות האימון, למכשיר מערכת לבלימת זעזועים לצורך הפחתת העומס על המפרקים. המשטח תמיד ישר ונקי ממכשולים, כך מופחתים גורמי הסיכון. ניתן להתאמן במכשיר בכל ימות השנה ללא תלות במזג האוויר, הדבר מהווה יתרון מיוחד באזורים עם אקלים קיצוני שבהם האימון בחוץ קשה. המכשיר מאפשר להתאמן בהליכה ובריצה גם בחדר קטן לכן ניתן למצוא אותו גם בבתים פרטיים. יתרון נוסף הוא היכולת לצפות בטלוויזיה תוך כדי האימון.
להליכוני כושר מודרניים מספקות למתאמן משוב לגבי מהירות הריצה, המרחק שעבר והאנרגיה שנצרכה בקלוריות. מידע זה יכול להיות מאוחסן וכך יכול המתאמן לעקוב אחר התקדמותו בשיפור הכושר. ניתן להתאמן במכשירים אלה גם על פי תוכניות אימון מתוכנתות המדמות לדוגמה טיפוס על גבעות. יש גם תוכניות מיוחדות המיועדות להרזיה, בתוכניות אלה משך האימון חייב להיות ארוך מחצי שעה, שכן רק לאחר 20 דקות נכנסת לפעולה מערכת חילוף החומרים המפיקה אנרגיה משריפת שומנים. הריצה על הליכון הכושר קלה יותר מריצה על מסלול, שכן המתאמן לא צריך להתגבר על החיכוך באוויר, אך למתאמנים תחרותיים הדבר מהווה חיסרון. האימון על הליכון הכושר יכול להתאים למגוון רחב של אוכלוסיות: צעירים, קשישים, חובבנים, ספורטאים מקצועיים ומתאמנים לצורכי שיקום. כמכשיר לשיקום הליכה, המסילה מאלצת את המתאמן להתהלך בצורה סימטרית ובקצב קבוע.
להליכון כושר גם חסרונות מסוימים בהשוואה לריצה מחוץ לבית. ברוב הדגמים המנוע מייצר רעש ניכר בעיקר בעת ריצה, וריצה בנקודה קבועה באופן ממושך עשויה לגרום לשיעמום ולהפחית את המוטיבציה של המתאמן. המסילה לא מדמה את פעולת ההליכה או הריצה במלואה שכן המסילה היא ש"רצה" והמתאמן רק מתאים עצמו לתנועתה. מסיבה זו החיכוך שונה מאשר בהליכה או ריצה רגילה, וכך גם הקואורדינציה. המתאמנים על המסילה רק מרימים את רגליהם בעוד שבריצה בטבע נדרשת דחיפה קדימה של הגוף.
בתחום הרפואה משמש המכשיר לבדיקות ארגומטריה - בדיקת סיבולת הלב בשעת מאמץ: הנבדק מחובר למכשיר אלקטרוקרדיוגרם ולמד לחץ דם. הנבדק הולך על הליכון כושר תוך כדי שמהירותה גוברת מדי דקות אחדות. תוך כדי הליכה (ההופכת לריצה) נרשמים נתוני פעילות הלב של הנבדק.
ראו גם

הליכון שולחני
הערות שוליים

↑  הליכון, באתר האקדמיה ללשון העברית
↑  מְסִלַּת כֹּשֶׁר, באתר האקדמיה ללשון העברית
| --- | --- |
בקרת זהויות :  NLI: 987007539972105171  LCCN: sh2005020411
הליכון שולחני

הליכון שולחני בבניה עצמית
הליכון שולחני הוא שולחן עבודה הבנוי מעל הליכון כושר.
אדם המשתמש בהליכון שולחני הולך באיטיות על הליכון כושר תוך כדי ביצוען של עבודות משרדיות על שולחן העבודה. המטרה של הליכון שולחני היא שילוב תנועה ותרגול עדין במשימות משרדיות שגרתיות. בכך, מאפשר ההליכון השולחני להחליף את תנוחת הישיבה המקובלת בעבודות משרדיות בהליכה איטית. במהירויות הליכה נמוכות, מרבית האנשים הבריאים מסוגלים לבצע משימות האופייניות לשולחן עבודה כגון הקלדה או שיחה בטלפון.
העיתון הניו יורק טיימס מייחס לד"ר ג'יימס לוין, אנדוקרינולוג מהמרכז הרפואי מאיו קליניק, את ההשראה להליכון השולחני. ד"ר לוין פיתח את הרעיון כחלק מעבודתו בנושא מניעת השמנת יתר, באמצעות הרכבת מדף של מיטת בית-חולים מעל מסילת כושר פשוטה. ד"ר סת' רוברטס, פרופסור לפסיכולוגיה מאוניברסיטת ברקלי, תכנן הליכון שולחני בשנת 1996, וככל הנראה היה המשתמש הראשון במערכת זו.
ישנם מספר סוגים מסחריים של הליכונים שולחניים. חלקם בנויים ממסילות כושר מסורתיות עם שולחן עבודה ייעודי בנוי סביבן, בעוד שאחרים נבנו לשימוש ייעודי כזה מלכתחילה.
הליכון שולחני לא משמש בדרך כלל לשיפור סיבולת לב-ריאה, שכן מרבית המשתמשים בו מוצאים שקצב ההליכה הנוח ביותר הוא בטווח של 1–3 קמ"ש. מחקר שערך ג'יימס לוין במאיו קליניק מגלה כי משתמשים שורפים כ-100 עד 130 קלוריות לשעה במהירויות הנמוכות מ-3 קמ"ש. מחקר שנערך במאיו קליניק בשנת 2007 ועסק בעובדי משרד הסובלים מעודף משקל, קבע כי "אילו זמן הישיבה מול מחשב היה מוחלף בעבודה-תוך-הליכה, שריפת האנרגיה הייתה עולה ב-100 קלוריות לשעה. לכן, אם עובדים הסובלים מעודף משקל היו מחליפים בין שעתיים לשלוש שעות ביום את הישיבה בהליכה, ואם שאר המרכיבים היו ללא שינוי, הדבר היה מביא לירידה במשקל של 20–30 ק"ג בשנה.
ראו גם

הליכון (מכשיר כושר)
סיבולת לב-ריאה
הערות שוליים

1 2 3 4  Katz, Mandy (2008-09-16). "Fitness - I Put In 5 Miles at the Office". The New York Times. נבדק ב-2011-11-24.
↑  James A. Levine, Get Up!: Why Your Chair is Killing You and What You Can Do About It, Palgrave Macmillan Trade, 2014
↑  "Treadmill workstation brings exercise to office, slowly". Tehran Times. Agence France-Presse. נבדק ב-2009-02-28.
↑  "Future workplaces will function best with Stone Age features, UC Berkeley professors suggest". UC Berkeley. 29 אוג' 2000. נבדק ב-2011-11-24. {{cite news}}:  (עזרה)
↑  Roberts, Seth (17 בספטמבר 2008). "Treadmill Desks". Seth's Blog: Personal Science, Self-Experimentation, Scientific Method. אורכב מ-המקור ב-2012-02-04. נבדק ב-24 בנובמבר 2011. {{cite web}}:  (עזרה)
↑  Levine, James A; Miller, Jennifer M (בספטמבר  2007). "The energy expenditure of using a "walk-and-work" desk for office workers with obesity". British Journal of Sports Medicine. 41 (9): 558–61. doi:10.1136/bjsm.2006.032755. PMC 2465387. PMID 17504789. {{cite journal}}:  (עזרה)
הסמל סלוטר

| --- | --- |

 לידה:  27 באוגוסט 1948 (בן 76) דטרויט, ארצות הברית 
 משקל:  140 קילוגרם
 גובה:  1.93 מטרים
 לאום:  ארצות הברית 
 קריירה מקצוענית:  1972–הווה (כ־52 שנים) 
 
רוברט רודולף רמוס (באנגלית: Robert Rudolph Remus; נולד ב-27 באוגוסט 1948) הוא מתאבק עבר אמריקאי, שהופיע תחת שם הבמה "סמל סלוטר" (Sgt. Slaughter). הוא החזיק פעם אחת בתואר אליפות ה-WWE ונכנס להיכל התהילה של ה-WWE בשנת 2004.
בין השנים 1972 ל-1980 התאבק בארגוני ההיאבקות NWA ו-AWA. בשנת 1980 הצטרף ל-WWF, כשאחד העימותים הזכורים שלו באותה התקופה היה מול שייך הברזל. לאחר מכן, עזב את הארגון.
בשנת 1990 חזר ל-WWF והחל לגלם דמות "רעה" של מזדהה עיראקי, בהשפעת מלחמת המפרץ. ברויאל ראמבל 1991 זכה בהפתעה באליפות העולם אחרי שניצח את האולטימט ווריור. ברסלמניה 7 הפסיד את התואר להאלק הוגאן. באמצע שנת 1991 שב לגלם דמות "טובה" והוא חזר עם הדגל האמריקאי והצטרף לצמד יחד עם ג'ים דאגן. בחלוף כמה שנים שלא הופיע, בשנת 1997 חזר ל-WWF והופיע בדמות נציב הארגון. לאחר מכן, המשיך בתפקידים אדמיניסטרטיביים מאחורי הקלעים.
דמותו של סמל סלוטר הופיע גם סדרת הטלויזה כוח המחץ בשנת 1987 ובסרט המצויר של התוכנית. הדמות עוצבה בדמותו של סלוטר וגם דובבה על ידי רמוס עצמו.
הספקטרום הנראה

| צבע | אורך גל (nm) | תדירות (THz) | אנרגיה פוטונית (eV) |
| --- | --- | --- | --- |
|   סגול | 380–450 | 670–790 | 2.75–3.26 |
|   כחול | 450–485 | 620–670 | 2.56–2.75 |
|   ציאן | 485–500 | 600–620 | 2.48–2.56 |
|   ירוק | 500–565 | 530–600 | 2.19–2.48 |
|   צהוב | 565–590 | 510–530 | 2.10–2.19 |
|   כתום | 590–625 | 480–510 | 1.98–2.10 |
|   אדום | 625–750 | 400–480 | 1.65–1.98 |
מנסרה המפרקת אור לבן לאורכי הגל השונים של הספקטרום הנראה
הספקטרום הנראה הוא החלק מן הספקטרום האלקטרומגנטי הנראה בעין האנושית. קרינה אלקטרומגנטית בטווח זה של אורכי גל נקראת האור הנראה או פשוט אור. עין אנושית טיפוסית תגיב לאורכי הגל שבין 380 ל-750 ננומטר (nm), או במושגים של תדירות הגל, בין 400 ל-789 טרה-הרץ (THz).
הטווח המוגבל של הגלים השייכים לספקטרום הנראה משקף תכונה של העין האנושית, יותר מאשר תכונה של הגלים האלקטרומגנטיים. מינים רבים של בעלי חיים מסוגלים לראות גם תדרים הנמצאים מחוץ ל"ספקטרום הנראה", כמו ציפורים, דבורים וחרקים רבים נוספים, הרואים גם קרינת על-סגול, וכן טורפים שונים, כגון העכסנים, החשים גם בקרינת תת-אדום ומשתמשים בה למעקב אחר חום הגוף של טרפם וגם מספר הקולטנים שלהם לרוב רחב הרבה יותר משל בני האדם.
הלנה, נסיכת ולדק ופירמונט (1899–1948)

הלנה, נסיכת ולדק ופירמונט (בגרמנית: Helene von Waldeck und Pyrmont; 22 בדצמבר 1899 - 18 בפברואר 1948), הייתה בתו של פרידריך, נסיך ולדק ופירמונט ואשתו של ניקולאוס, נסיך הכתר של אולדנבורג.
ביוגרפיה

הלנה נולדה ב-22 בדצמבר 1899 בארולזן לפרידריך, נסיך ולדק ופירמונט ובטילדיס, נסיכת שאומבורג-ליפה, בתם של וילהלם, נסיך שאומבורג-ליפה ובטילדיס, נסיכת אנהלט-דסאו, והייתה אחייניתם של אמה, נסיכת ולדק ופירמונט והלנה, נסיכת ולדק ופירמונט, ובת דודתם של וילהלמינה, מלכת הולנד וקרל אדוארד, דוכס סקסוניה-קובורג-גותה. ב-13 בנובמבר 1918 התפטר אביה מתפקידו, בעקבות המהפכה הגרמנית והתבוסה במלחמת העולם הראשונה.
ב-25 באוגוסט 1922 התחתנה הלנה עם ניקולאוס, נסיך הכתר של אולדנבורג, ממנו נולדו לה 9 ילדים. בשנת 1931 מת חמיה פרידריך אוגוסט השני, הדוכס הגדול של אולדנבורג, ובעלה הפך לראש בית אולדנבורג, וב-18 בפברואר 1948 מתה הלנה בראסטדה.
משפחתה

ב-25 באוגוסט 1922 התחתנה הלנה עם ניקולאוס, נסיך הכתר של אולדנבורג, ממנו נולדו לה 9 ילדים:
אנטון גינטר, דוכס אולדנבורג (1923–2014)
ריקסה, דוכסית אולדנבורג (1924–1939)
פטר, דוכס אולדנבורג (1926–2016)
איליקה, דוכסית אולדנבורג (1928–2016), התחתנה עם אמיך, נסיך ליינינגן השביעי
אגילמאר, דוכס אולדנבורג (1934–2013)
פרידריך אוגוסט, דוכס אולדנבורג (1936–2017), התחתן עם מארי ססיל, נסיכת פרוסיה
אלטבורג, דוכסית אולדנבורג (נולדה ב-1938)
הונו, דוכס אולדנבורג (נולד ב-1940)
יוהאן, דוכס אולדנבורג (נולד ב-1940)
הערות שוליים

↑  אשתו של וילם השלישי, מלך הולנד
↑  אשתו של לאופולד, דוכס אולבני
הרי הפירנאים

| --- | --- |
מרכז הפירנאים
מרכז הפירנאים
 מידע כללי
 על שם:  Pyrene 
 גובה:  3,404 מטר, אנטו
 שטח:  19,000 קמ"ר 
 מדינה:  ספרד ספרד צרפת צרפת אנדורה אנדורה
 מיקום:  בין חצי האי האיברי ליתר יבשת אירופה
 רכס הרים:  הרי הפירנאים
 אורך הרכס:  430 קילומטר
 קואורדינטות:  42°37′56″N 0°39′28″E﻿ / ﻿42.63222°N 0.65778°E﻿ / 42.63222; 0.65778
  (למפת ספרד מוגדלת) מדריד ברצלונה בילבאו חיחון סרגוסה ואיאדוליד מאלגה קורדובה סביליה גרנדה פלמה מורסיה ויגו ולנסיה מרידה צרפת צרפת פורטוגל מרוקו אלג'יריההרי הפירנאים(למפת ספרד רגילה) מדריד ברצלונה בילבאו חיחון סרגוסה ואיאדוליד מאלגה קורדובה סביליה גרנדה פלמה מורסיה ויגו ולנסיה מרידה צרפת צרפת פורטוגל מרוקו אלג'יריההרי הפירנאים מפה טופוגרפית (בצרפתית)
 
הרי הפירנאים  (בצרפתית: Pyrénées, בספרדית: Pirineos, בקטלאנית: Pirineus, באוקסיטנית: Pirenèus, בבסקית: Pirinioak) הם רכס הרים המפריד את חצי האי האיברי מאירופה ומהווה גבול בין ספרד לצרפת; במרכזם נמצאת הנסיכות אנדורה. אורכם, מחוף הים התיכון עד חוף האוקיינוס האטלנטי הוא 430 קילומטר. הפסגה הגבוהה ביותר בהם היא אנטו (Aneto), בגובה 3,404 מטר מעל פני הים.
הפירנאים לא רק מפרידים בין ספרד בדרום לצרפת בצפון, אלא גם מחלקים שתי קבוצות אתניות בין שתי המדינות: הקטלאנים במזרח והבסקים במערב. לשתי הקבוצות הללו יש זהות ועצמאות נפרדת בצד הספרדי, שבו השלטון המרכזי היה חלש יותר לאורך השנים. בצד הצרפתי, לעומת זאת, אין לקבוצות אלו זהות עצמאית. בעמקים הגבוהים שבמרכז רכס ההרים שוכנות גם תרבויות שהיו מבודדות רוב השנים מהאירועים שסביבם (למשל בעמק מדריאו פרפיטה קלארור). עם תרבויות אלו נמנות אנדורה, ששמרה על זהותה, את חבל סֶרֶדניה (Ceredanya) ואת תושבי עמק אראן (Val d'Aran) שמחולקים בין צרפת לקטלוניה שבספרד למרות היותם בעלי שפה (אראנית, Aranese) ומאפיינים ייחודיים.
בעבר התבססה רוב הכלכלה של המתיישבים בפירנאים על חקלאות, אולם כיום ענף הפרנסה העיקרי הוא תיירות, ובייחוד תיירות החורף, שהתפתחה מאז שנות ה-60 של המאה ה-20 והביאה לשגשוג כלכלי. העיירה ויילה (Vielha) לדוגמה, בירתו של עמק אראן, התפתחה מכפר חקלאי נידח למרכז של מלונות סקי לאחר שנפתח בסמוך אתר סקי ב-1964. כיום, רוב בתיה של העיירה, שבאופן רשמי מתגוררים בה 4,547 תושבים, הם מלונות ודירות נופש.
מלבד תיירות החורף מושכים ההרים חובבי טבע, מטיילים רגליים, מטפסי הרים וחובבי ספורט אתגרי, שתרים את הפארקים והשמורות. ברחבי האזור ניתן לחוות כמעט כל סוג של ספורט אתגרי, ממסעות רגליים של שעות, ימים או שבועות דרך רפטינג ואופני הרים, ירידה בוואדיות ומעוקים צרים עם מפלי מים (ספורט שקרוי: קניונינג, Canyoning), סנפלינג וכלה בקפיצות באנג'י. הפארק הלאומי אייגואסטורטס הוא אחד ממוקדי התיירות המובילים בחלקם הספרדי של הרי הפירנאים, בתחומי הקהילה האוטונומית קטלוניה.
בפירנאים מצוי גם חלק מהעדויות הקדומות ביותר לאדם הקדמון ביבשת אירופה. במערות רבות, במיוחד בצד הצרפתי, השתמרו בין היתר, ציורי קיר קדומים והתגלו גם ממצאים פרהיסטוריים אחרים.
| --- | --- |
תמונת לוויין של הפירנאים:
ראו גם

אורואל
הספק אפקטיבי מוקרן

הספק אפקטיבי מוקרן (באנגלית: Effective Radiated Power, בראשי תיבות: ERP) הוא מונח מתחום האלקטרומגנטיות המבטא את גודל ההספק, בוואטים, שקורן נתון פולט בכיוון האונה הראשית שלו.
ההספק האפקטיבי המוקרן מתקבל מסיכום ההגבר והניחות על פני תפוקת הכוח המשודרת (TPO) של הקורן.
לדוגמה, אם קורן נתון הוא בעל TPO של 1 ואט, ויש לו 30 דציבלים של הגבר ו-10 דציבלים של הפסד, אזי ההגבר הכולל שלו יהיה 30-10=20 דציבלים (פי 100) על פני ה-TPO וההספק האפקטיבי המוקרן (ERP) שלו יהיה 1*100=100 ואט.
באנטנות כגון אלו של מכ"ם, הגבר זה נמדד ב-dBi (דציבלים ביחס לקורן איזוטרופי).
ככל שהאונה הראשית של קורן מסוים צרה יותר כך יהיה ה-ERP שלו גבוה יותר ביחס ל-TPO.
השגת אונה ראשית צרה תלויה בדרך כלל בשני גורמים עיקריים: תדר (ככל שתדר הרדיו של אנטנה גבוה יותר, כך האונה הראשית שלה צרה יותר) וקוטר האנטנה (ככל שמפתח האנטנה גדול יותר, כך האונה הראשית שלה צרה יותר).
אנטנות גדולות מאוד, או לחלופין כאלו המשתמשות בטכנולוגיית מערך מופע, מסוגלות להביא את ה-ERP שלהן לפי 10,000 ואף פי 100,000 מערך תפוקת הכוח המשודרת.
ראו גם

EIRP
הר צ'ידר

| --- | --- |
אין תמונה חופשית
 מידע כללי
 גובה:  3,110 מ' 
 מיקום:  אזור הברית האנטארקטית,
 רכס הרים:  הרי האדמירליות
 קואורדינטות:  72°06′00″S 169°10′01″E﻿ / ﻿72.1°S 169.167°E﻿ / -72.1; 169.167
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר צ'ידר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר צ'ידר
 
הר צ'ידר הוא הר נישא שגובהו 3,110 מטרים (10,200 רגל), הניצב 4 ק"מ מדרום־מזרח להר הארט בהרי האדמירליות, בארץ ויקטוריה שבאנטארקטיקה.
ההר מופה על ידי הסקר הגאולוגי של ארצות הברית מסקרים ומתצלומי אוויר של צי ארצות הברית שנערכו בשנים 1960–1964.
ההר נקרא על ידי הוועדה המייעצת לשמות אנטארקטיים על שמו של לוטננט קומנדר תומאס ג'יי צ'ידר, ששירת כטייס מסוק בטייסת הצי האמריקני VX-6 בתחנת מקמרדו, במהלך מבצע דיפ פריז, ב-1968.
הערות שוליים

↑  הר צ'ידר, באתר הסקר הגאולוגי של ארצות הברית
החלטה 686 של מועצת הביטחון של האו"ם

| --- | --- |

מטוסים אמריקאים מעל שרפה של שדות נפט כוויתים
 תאריך:  2 במרץ 1991
 ישיבה מספר:  2978
 קוד:  S/RES/686 (מסמך)
 נושא:  עיראק וכווית
 סיכום הצבעה:  11 הצביעו בעד 1 הצביעו נגד 3 נמנעו 
 תוצאה:  התקבלה
 הרכב מועצת הביטחון
 חברות קבועות:  הרפובליקה העממית של סין סין צרפת צרפת הממלכה המאוחדת הממלכה המאוחדת ארצות הברית ארצות הברית ברית המועצות ברית המועצות
 חברות לא קבועות:  אוסטריה אוסטריה בלגיה בלגיה חוף השנהב חוף השנהב קובה קובה אקוודור אקוודור הודו הודו רומניה רומניה תימן תימן זאיר זאיר זימבבואה זימבבואה
החלטה 686 של מועצת הביטחון של האו"ם הייתה החלטה של מועצת הביטחון של האו"ם שהתקבלה ב-2 במרץ 1991, על ידי מועצת הביטחון של האומות המאוחדות. ההחלטה התקבלה כהמשך להחלטות 660, 661, 662, 664, 665, 666, 667, 669, 670, 674, 677 ו-678 של המועצה בנושא הפעילות הצבאית העיראקית בכווית.
ההחלטה דרשה מעיראק, לבטל את כל פעולותיה על מנת לספח מחדש את כווית, לקחת אחריות על פי החוק הבין-לאומי על כל נזק שנגרם לכווית על ידי עיראק, לשחרר כל אזרח כוויתי או אזרח זר (חי או מת) ולהחזיר כל רכוש כוויתי שעיראק גנבה מכווית.
ההחלטה

1) דרישה מעיראק להפסיק כל פעולות עוינות ופרובוקטיביות של כוחותיה נגד כל המדינות החברות בארגון האומות המאוחדות, כולל התקפות טילים.
2) דרישה מעיראק להסדיר הפסקת אש בהקדם האפשרי על ידי פגישות של מפקדים צבאיים עיראקים עם עמיתיהם הזרים.
3) דרישה מעיראק להסדיר שחרור לכל שבויי המלחמה שנמצאים בידי עיראק והעברתם המיידית על ידי הצלב האדום.
4) לספק מידע על מוקשים עיראקים, מלכודות ממולכדות, כמו גם כלי נשק ביולוגים וכימיים ביבשה ובמים.
11 מדינות תמכו בהחלטה, קובה התנגדה והרפובליקה העממית של סין, הודו ותימן נמנעו.
בעקבות ההחלטה

כשלושה ימים לאחר ההחלטה, ב-5 במרץ, החליטה עיראק על ביטול כולל של התקנות העיראקיות בכווית.
ראו גם

מלחמת המפרץ
הערות שוליים

↑  Lauterpacht, Elihu; Greenwood, Christopher J. (2004). International Law Reports, Volume 125. Cambridge University Press. p. 631. ISBN 978-0-521-82989-2.
הרי הפוקונוס

| --- | --- |

 מידע כללי
 גובה:  2,133 רגל 
 שטח:  6,200 קמ"ר 
 מדינה:  ארצות הברית 
 מיקום:  פנסילבניה, ארצות הבריתארצות הברית
 רכס הרים:  הרי האפלצ'ים 
 קואורדינטות:  41°14′55″N 75°14′55″W﻿ / ﻿41.2486°N 75.2486°W﻿ / 41.2486; -75.2486
  מיקום אזור הרי הפוקונוס בפנסילבניה
 
הרי הפוקונוס (באנגלית: Pocono Mountains) הוא אזור גאוגרפי, גאולוגי ותרבותי בחלק הצפון מזרחי של מדינת פנסילבניה שבארצות הברית. נכון ל-2014 אזור הרי הפוקונוס מנה בסביבות 340 אלף תושבים.
גאוגרפיה

הרי הפוקונוס גובלים מצפון באגם וולנפאופאק, ממערב בעמק ויומינג, ומדרום בעמק ליהי.
הנקודה הגבוהה ביותר בהרי הפוקונוס היא "Kistler Ledge" אשר נמצאת בגובה של 675 מטרים מעל פני הים.
אזור הרי הפוקונוס מהווה יעד תיירותי פופולרי בעיקר בקיץ בזכות אתרי הטבע הרבים שבו ומשום שהוא נמצא במרחק שעתיים נסיעה מאזור המטרופולין של ניו יורק ומאזור המטרופולין של פילדלפיה אשר מכילים מיליוני תושבים. מחנות קיץ רבים, ובהם מחנות קיץ יהודיים, נמצאים בהרי הפוקונוס. בחורף האזור מהווה יעד פופולרי לסקי.
הערות שוליים

↑
| --- | --- |
בקרת זהויות :  NLI: 987007558387305171  LCCN: sh85103659  VIAF: 315526963   WorldCat (עם VIAF): 315526963 
ערך זה הוא קצרמרבנושא גאוגרפיה של ארצות הברית. אתם מוזמנים לתרום לוויקיפדיה ו.
הספק מתפרץ

הספק מתפרץ הוא המדע והטכנולוגיה של אגירת אנרגיה במהלך זמן יחסית ארוך, ושחרורה בזמן קצר מאוד. כמובן שסך כל האנרגיה נשמרת, אולם השחרור המהיר של האנרגיה מביא להספק רגעי גבוה. האנרגיה נאגרת לרוב בשדות אלקטרוסטטים (קבלים), שדות מגנטיים (סלילים), כאנרגיה מכנית (על ידי שימוש בגלגלי תנופה, למשל), או כאנרגיה כימית (סוללות זרם גבוה או חומרי נפץ).
לדוגמה, קבל המכיל ג'ול אחד של אנרגיה הנפרק במהלך שנייה אחת, מפיק הספק של 1 וואט. אם כל האנרגיה תיפרק בזמן של מיקרושנייה, ההספק יגדל פי מיליון ויגיע ל-1 מגהוואט.
טכנולוגיה של הספק מתפרץ נמצאת בשימוש במכשירים כגון מכ"ם, מאיץ חלקיקים, פצצה אלקטרומגנטית, לייזרים בהספק גבוה, ובמחקר בנושאים כמו שדות מגנטיים אולטרה-חזקים והיתוך גרעיני.
הטכנולוגיה פותחה במהלך מלחמת העולם השנייה, ושימשה במכשירי מכ"ם, המצריכים פולסים מהירים של הספק גבוה.
ראו גם

הספק
מאיץ חלקיקים
היתוך בכליאה אינרציאלית
ערך זה הוא קצרמרבנושא פיזיקה. אתם מוזמנים לתרום לוויקיפדיה ו.
המצור הערבי הראשון על קונסטנטינופול

המצור הערבי הראשון על קונסטנטינופול (674–678) היה סכסוך עיקרי במלחמות הערביות-ביזנטיות, וחלק מאסטרטגיית ההתפשטות לעבר שטחה של האימפריה הביזנטית בהנהגת הח'ליף מועאויה הראשון. מועאויה, שבשנת 661 הפך לשליט האימפריה הערבית לאחר מלחמת האזרחים בח'ליפות האיסלאמית (656–661), חידש את התוקפנות הצבאית כנגד ביזנטיון וקיווה לכבוש את עיר בירתה, קונסטנטינופול, ובכך להנחית עליה מכה אנושה.
לפי ההיסטוריון תאופנס המוודה, ההתקפה הערבית בוצעה באופן שיטתי: בשנים 672–673 הבטיח לעצמו הצי הערבי בסיסים לאורך חופה של אסיה הקטנה. הערבים השתמשו בחצי האי קיזיקוס ליד קונסטנטינופול בתור בסיס למשך חודשי החורף, כשבכל אביב הם חוזרים ותוקפים את ביצורי העיר. הביזנטים, תחת הנהגתו של הקיסר הביזנטי קונסטנטינוס הרביעי, הצליחו להשמיד את הצי הערבי בעזרת המצאה חדשה - האש היוונית, תערובת נפיצה של חומרים שיצרה אש קטלנית ששרפה את ספינות האויב, ונעשה בה שימוש גם ביבשה. לבסוף ספג הצבא הערבי מפלה ביבשה באסיה הקטנה, ואולץ לחדול מהמצור ולסגת. לניצחון הביזנטי נודעה חשיבות מכרעת להישרדותה של ביזנטיון. חוזה שלום נחתם זמן קצר לאחר מכן והותיר את רוב אסיה הקטנה בידיה של ביזנטיון.
ערך זה הוא קצרמרבנושא מצורים. אתם מוזמנים לתרום לוויקיפדיה ו.
הפוני הקטן שלי: הסרט

| --- | --- |

כרזת הסרט בעברית
 מבוסס על:  "הפוני הקטן שלי: חברות היא קסם" מאת לורן פאוסט
 בימוי:  ג'ייסון תיסן 
 הופק בידי:  בריאן גולדנר, סטיפן דייוויס, מרסיה גוונדולין ג'ונס, הייוון אלכסנדר
 תסריט:  מייגן מקארתי, ריטה הסיאאו ומיכאל פוגל
 עריכה:  בריידן אוברסון
 מדבבים:  ראו פסקה דמויות ומדבבים
 מוזיקה:  דניאל אינגרם 
 צילום:  אנטוני די נינו
 מדינה:  ארצות הברית, קנדה 
 חברת הפקה:  Allspark Pictures DHX Media
 חברה מפיצה:  Lionsgate (ארצות הברית) Entertainment One Films (קנדה)
 שיטת הפצה:  וידאו על פי דרישה, בלו-ריי, DVD 
 הקרנת בכורה:  ניו יורק 24 בספטמבר 2017 ארצות הבריתקנדה 6 באוקטובר 2017 ישראל 5 באוקטובר 2017
 משך הקרנה:  99 דקות
 שפת הסרט:  אנגלית (הסרט דובב לשפות נוספות, בהן עברית)
 סוגה:  סרט הנפשה, סרט פנטזיה, סרט הרפתקאות, סרט מוזיקלי
 תקציב:  6.5 מיליון דולר
 הכנסות:  61.3 מיליון דולר
 הכנסות באתר מוג'ו:   mylittlepony2017
 www.mylittlepony.movie
 דף הסרט ב־IMDb
 
הפוני הקטן שלי: הסרט (באנגלית: My Little Pony: The Movie) הוא סרט הנפשה אמריקאי-קנדי לכל המשפחה מסוגת פנטזיה, הרפתקאות ומוזיקה משנת 2017 שנוצר על ידי חברות Allspark Pictures ו-DHX Media. הסרט מבוסס על סדרת האנימציה "הפוני הקטן שלי: חברות היא קסם" המבוססת על הדור הרביעי של זיכיון הבובות "הפוני הקטן שלי" של חברת הסברו. הסרט בוים על ידי ג'ייסון תיסן, נכתב על ידי מייגן מקארתי, ריטה הסיאאו ומיכאל פוגל והופק על ידי בריאן גולדנר, סטיפן דייוויס, מרסיה גוונדולין ג'ונס והייוון אלכסנדר.
הסרט מתרחש בין העונה השביעית לשמינית של הסדרה, והוא מספר על מלך הסערה אשר פולש לאקווסטריה במהלך פסטיבל החברות. בעקבות הפלישה, הפונים יוצאים למסע מחוץ לגבולות אקווסטריה בשביל למצוא עזרה. במהלך הסרט הפונים מכירים חברים חדשים ומבקרים במקומות חדשים. הסרט כולל שירים שמושמעים על ידי הדמויות.
הקרנת הבכורה של הסרט נערכה בניו יורק ב-24 בספטמבר 2017. הסרט הופץ לראשונה ב-6 באוקטובר 2017 בצפון אמריקה על ידי Lionsgate ובקנדה על ידי Entertainment One Films. בישראל הסרט הוקרן לראשונה בבתי הקולנוע בדיבוב עברי ב-5 באוקטובר 2017. אורך הסרט הוא כ-99 דקות.
הסרט קיבל ביקורות מעורבות מהמבקרים והוא הרוויח מעל 60 מיליון דולר ממכירות הכרטיסים ברחבי העולם. על בסיס הסרט יוצרו צעצועים, בגדים, מגזינים וספרים.
תקציר העלילה

באקווסטריה, הפונים מתכוננים לפסטיבל החברות הראשון שלהם, עליו מפקחת הנסיכה קרן-קסם נצנוץ. החגיגות נעצרות כאשר מלך הסערה פולש לאקווסטריה עם תוכניותיו לגנוב את הקסם של הפונים. כדי להציל את המצב, קרן-קסם נצנוץ, ביישנית, פריפז, קשת בענן, זוהר, פינקי פאי וספייק יוצאים למסע מחוץ לגבולות אקווסטריה. במהלך המסע הפונים פוגשים חברים חדשים, מבקרים במקומות חדשים ועוברים הרפתקאות חדשות.
דמויות ומדבבים

בגרסה העברית והאנגלית רוב המדבבים המקוריים מהסדרה דיבבו גם בסרט. במאיות הדיבוב של הגרסה העברית הן נדיה כהן וליאור ידידיה, ומפיקי הדיבוב הם ליאור ידידיה, יעל אללוף, דן שצברג ואמי בכר.
| שם הדמות | שם הדמות במקור | מדבב/ת באנגלית | מדבב/ת בעברית | מידע על הדמות |
| --- | --- | --- | --- | --- |
| קרן-קסם נצנוץ | Twilight Sparkle (טווילייט ספארקל) | טרה סטרונג שירה: רבקה שויצ'ט | טליה ברקאי | הנסיכה של הידידות והחברות |
| קשת בענן | Rainbow Dash (ריינבו דאש) | אשלי באל | לורן סביר | פונית בעלת אומץ רב |
| פריפז | Applejack (אפלג'ק) | אשלי באל | לורן סביר | פונית חווה |
| פינקי פאי | Pinkie Pie | אנדראה ליבמן שירה: שאנון צ'אן-קנט | מאי יעקובסון | פונית בעלת שמחה ומרץ |
| ביישנית | Fluttershy (פלאטרשיי) | אנדראה ליבמן | אורלי תגר | פונית ביישנית חסר ביטחון עצמי |
| זוהר | Rarity (רריטי) | טבית'ה סנט ג'רמיין שירה: קזומי אוונס | נעמה אוזן | פונית המבינה באופנה וסטייל |
| ספייק | Spike | קאת'י וסלק | עינת אזולאי | דרקון המחמד של קרן-קסם נצנוץ |
| צל סופה | Tempest Shadow (טמפסט שאדו) | אמילי בלאנט | איילת רובינסון | חדת קרן אשר עובדת אצל מלך הסערה בשביל שיתקן את הקרן השבורה שלה |
| גרובר | Grubber | מייקל פניה | גילן שחף | עוזרו הטיפש של מלך הסערה |
| מלך הסערה | Storm King | לייב שרייבר | יורם יוספסברג | מלך אפל אשר פלש לאקווסטריה |
| קאפר | Capper | טיי דיגס | יפתח אופיר | חתול נוכל |
| קפטן סלאנו | Captain Celaeno | זואי סלדנה | מאיה מיטלפונקט | קפטנית של ספינת פיראטים מעופפת |
| הנסיכה סקייסטאר | Princess Skystar | קריסטין צ'נוות' | עדי בר לב | היפוגריף שהפכה לסוסת ים |
| המלכה נובו | Queen Novo | אוזו אדובה | עדי ארד | אמא של הנסיכה סקייסטאר |
| סרנדת זמיר | Songbird Serenade | סיה | לורה שופוב | זמרת מוצלחת. דמות זו נוצרה במיוחד בשביל סיה |
| הנסיכה לונה | Princess Luna | טבית'ה סנט ג'רמיין | מאיה מיטלפונקט | אחראית על זריחת ושקיעת הירח בכל לילה. נהפכה לפסל על ידי עוזריו של מלך הסערה |
| מולט | Mullet | מארק אוליבר | גילן שחף | אחד מצוות הפיראטים של קפטן סלאנו |
| הנסיכה קאנדס | Princess Cadance | בריט מקיליפ | מיה אלון | שליטת אימפריית הקריסטלים. נהפכה לפסל על ידי עוזריו של מלך הסערה |
| הנסיכה סלסטיה | Princess Celestia | ניקול אוליבר | אורנה כץ | אחראית לזריחתה ושקיעתה של השמש. נהפכה לפסל על ידי עוזריו של מלך הסערה |
| ורקו | Verko | בריאן דובסון | דדי זהר | בוס פשע של קלוגטאון |
בנוסף דיבבו בדיבוב העברי דן שצברג, עמי מנדלמן, חיים אדן, אמנון וולף, מייה קדוש וליאור ידידיה.